Planen for festningsbyen var ferdig i 1614, utferdiget med inspirasjon fra renessansens byplanideer og med bastioner av jordvoller etter nederlandsk mønster, hvor det omliggende terrenget dannet et vollgravsystem. Den eneste adkomst for allmennheten var fra syd via porttårn og bro. Gatenettet ble regelmessig og inndelt i kvartaler med plass til handelstorv og representative formål. Det eneste som brøt symmetrien var den veldige Trefoldighetskirken.